
Neamul Românese 
și] biserica lui. 


Paștile le-am trecut în creerul Ar- 
dealului. Nu e locul aci ca_să schițez o 
icoană a localităţii găzduitoare şi să aduc 
comunei mărginașe obolul dragostei ce-i 
port şi admiraţiunea cuvenită unui fe- 
ricit colţ de pământ, a cărui măreție 
neprihănită, a cărui suflete şi năzuinţi, 
— te îmbărbătează. 

Şi nici nu voiu vorbi de locuitorii 
falnici ai Poenei în cari natura a pus 
din belșug toate însușirile mari. Voiu 
răsfoi numai un capitol al vieții măr- 
ginașe, unul din multele cari alcătuiesc 
cartea mare și senină a neamului Ro- 
mânesc, — voiu căută să spun ceva despre 
credința poporului nostru... 

Nu facem istorie. Cine se poate su- 
lemeni în zile triste? Un lucru e ştiut 
şi el nu poate aveă clătinători: Românul 
a plecat totdeauna din biserică. De-aci 
totdeauna şi-a luat merindea sufletească ; 
de-aci totdeauna Românul și-a infiripat 
lumea lui: fie de jertfă pentru ai săi, fie 
de împăcare pentru conștiința lui. Legă- 
tura între el și casa Domnului, într'atâta 
a îngrădit-o de minunat veacurile de res- 
trişte, întratât a înodat-o de puternic, 
încât nici un cutremur nu va putea-o nărui, 

Această biserică, care a fost mar- 
toră și părtaşe tuturor furtunilor ce-au 
năvălit barbare peste noi; această bi- 
serică în care părinţii şi strămoșii noștri 
au adus prinos bucuria şi întristarea lor, 
desnădejdile și idealurile lor; această bi- 
serică în care sa jurat anatema călcă- 
torilor de lege și asupritorilor noștri, — 
şi astăzi, ca și în noaptea timpurilor, 
veghiază trudnică și neadormită la des- 
cătușarea neamului Românesc. 

Ea n'a putut pierde din autoritatea 
ei. Și mai puţin vr-o fărâmă să se pră- 
bușască din temelia ei. Sufletul bun al 
ţăranului nostru, inima lui mare şi răb- 
dătoare, s'au lipit mai mult de catapi- 
teasma, bisericii. 


Această mai multă apropiere a ță- 
ranului Român de biserica lui — mi-a 
fost dat s'o cunosc în sărbătorile Paş- 
tilor. Şi ea se repetă zilnic şi zilnic mai 
mult se înstăpânește pe inima lui... 

Ni-se propovădueşte de câtăva vreme, 
de gurile lacome şi lenevite, cărora li-s'a 
descoperit tot Machiavelismul: „nu atacați 
preoții, că pierdem biserica; nu desve- 
liți păcatele, că se prăbușește temelia 
ei“ —. ca şi când biserica neamului nostru 
' Sar rezemă pe umerii cutărui arhiereu 
. compromis, ai cutărui vânzător de neam, 

ca și când veştedele coloane ale „Tele- 
grafului“ şi „Unirei“ ar sprijini (vae, vae!) 
nimbul acestei biserici. 

Suntem în măsură de-a opune acestor 


clevetitori credința noastră: biserica Ro-. 











mânească are rădăcini atât de adânci 
în straturile sănătoase ale neamului, încât 
purificarea sufletelor, stârpirea şi arun- 
carea viermănoșilor din sânul ei, — nu-i 
va săpă o prăpastie, cum le place ne- 
chemaţilor să strige, — ci-i va întări și 
mai mult organismul. 

Neamul Românesc cere această pre- 


menire; e Poporul, ca şi părintele Evan- 


gheliei, așteaptă tremurând întoarcerea 
fiului rătăcit. Va uită acest popor, pre- 
cupeţit şi huiduit atâta cazul dela Ora- 
vița, lupta care s'a întețit în jurul con- 
gruei „nevinovate“, cum și multele te- 
meli ce au făcut şi mai fac arhiereii 
noștri guvernului hrăpareţ. 

Şi multe va mai iertă și multe va 
mai puteă plăsmui poporul Românesc, 
când se va închegă lumea poetului: când 
preoţii cu crucea în frunte, când acești 
apostoli sufletești ai Românismului își 
vor pricepe rostul lor în vieaţă, când 
își vor da seama cu ce anume sămânță 
trebue hrănită țarina neamului.. 

Ce ne-a durut pe noi din intrarea 
prin atitudinea preoţilor în parlament 
a lui Siegescu, n'a fost pierderea unui 
scaun de deputat, —- ci golul care sa 
deschis între acești preoţi şi popor. Şi 
dacă acel Siegescu care întrupează ru- 
şinea și prostituirea a urcat o treaptă, 
ea a fost doborită de sub picioarele preo- 
ţilor, întru buna chiverniseală a congruei. 

Rămâie precum a şi rămas, cazul 
dela Oraviţa, numai o cicatrice pe corpui 
neamului nostru. Fiorul sfânt, mare şi 
clăditor care ţine biserica Românească, 
nu se poate întunecă de fumuri. 

Biserica rămâne şi pe mai departe 
razimul nostru. Oamenii trec și se schimb, 
cerul se 'norează și se înseninează. Pă- 
catele se spăl prin pocăință. Şi de nimic 
nu au mai multă nevoie acești usurpă- 


tori de eri ai credinţei noastre, — ca de 
pocăință. 
Poporul o vreà, poporuÌo cere aceasta ! 
X 


Simptomul dela Oravița, pe cât a 
fost de grozav, tot atât şi de îngriju- 
rător. Şi el, în plămădirile şi desghio- 
cările de astăzi — semnale vădite ale 
unor premeneli morale — nu poate decât 
oțeli sufletele tari și desrădăcină tot mai 
mult conștiinţele clătinătoare. 

Dealtfel în oţelirea celor tari şi întru 
doborirea putreziciunei morale, trebue 
ațintită toată energia oamenilor cinstiţi, 
— întru aceste prefaceri trebuie îndru- 
mată goana poporului nostru şi întru 
această premenire trebue să lupte bise- 
rica Românească. 

Trăim întro vreme de durere pentru 
întregul nostru neam; într'o vreme de 
pesimism ticălos şi de înalte reculegeri. 
Vânturile reci care ne bat şi furtunile 
maştere ce ne întretaie din vreme în 
vreme calea, sunt tot atâtea puncte de 





întrebare, atâtea barieri — vremelnice 
desigur — revendicărilor noastre. 

__ Sufletului nostru îi e dat se vede 
să cântărească greul cel mai neîmpăcat 
şi să cearnă pulberea cea mai uriîtă, întru 
găsirea pietrei miraculoase. Lui, se vede, 
i-a hărăzit timpul virtutea hotăritoare. 
El e chematul Aurorei ce trebue să lu- 
mineze cerul neamului Românesc. 

Dar, acest suflet trebue ferecat mai 
întâi, ca şi oţelul, în flacările marei 
credinţi! El trebue crescut în biserica 
neamului şi botezat în religiunea ei. 
Trebue să fie fiul altarului şi frate bun 
idealurilor noastre. Trebue să se reverse 
din noi ca rășina bradului și să se lu- 
mineze prin noi ca stelele cerului prin 
soare ! 

"Numai astfel întraripat sufletul nostru, 
va puteă odată aduce, în corabia nea- 
mului Românesc din Ardeal, dată valu- 
rilor lacome, ramura verde, — semnul 
izbăvirei aşteptate. D. Marcu. 


Hic niger est! Sub titlul „Daianisme“ am 
publicat, acum câteva numere, o apostrofă la 
adresa protopopului Dăian din Cluj, care din când 
în când se indeletniceşte și cu ziaristica şi-și per- 
mite în „Răvașul“ să dea şi lecţiuni politice. 
Spirit şters şi ingust cum este, nu scriă decât 
absurdităţi, încât am ţinut de cuviinţă să-i dăm 
sfatul a renunţă la răul obiceiu de a mustră când 
pe deputaţi, când pe ziariști şi să-și vază mai 
bine de trebile sale bisericești. Ca să-l silim însă 
a ne da o probă de cinste politică, l-am somat 
să ne răspundă: pentruce nu se pronunţă în 
chestiunea Siegescu şi ce crede d-sa despre de- 
serţiunea şi trădarea politică a deputatului de 
Oraviţa? l-am făcut această întrebare, fiindcă e 
ruşine pentru un Român cinstit ca să înjure mereu 
pe adevărații luptători, tăcând asupra faptelor de 
trădare, săvârşite de curând. Şi ce credeţi că 
a răspuns onorabilul protopăstor al Clujului? 
Nimic! Gazetuţa lui a reapărut, cu câteva nouă 
flecării la adresa noastră, evitând însă a suflă 
un singur cuvânt despre cazul dela Oraviţa, unde 
amicul părintelui Dăian şi-a câștigat laurii poli- 
ticei sale naţionaliste... Dăian nu se lapădă de 
Iuda şi nici nu înfierează în publice politica de 
arginţi a aceluia, fiindcă nu are curajul și şi-ar 
strică poate toate combinaţiile. Atât am voit 
numai să stabilim, fiindcă e bine să se ştie cine 
e negru şi de cine trebue să ne păzim. Contro- 
larea moralei politice a ăstorfel de oameni, se 
impune. 2 


Anarhie pe toată linia în Constantinopole. 
„Frk. Zeitung“ află din Constantinopole că mi- 
nistrul de răsboiu, Eddhem pașa, a voit să se 
ducă în persoană la corpul de armată din Salonic, 
ce e acum concentrat lângă Capitală, la Ciataldija. 
Luând informaţiuni însă nu s'a mai dus fiindu-i 
frică că va fi arestat. Rămânând la Constantinopole, 
a voit să lucreze la biroul Stat-Majorului, unde 
n'a găsit insă nici un ofiţer. Tot stat-majorul său 
a trecut la Munktar pașa. Deprimarea lui sufle- 
tească e enormă; anarhia în tot corpul ofițeresc 
descurajează cele mai energice caractere. : 

Serbările din Bucureşti. 


Săptămâna aceasta au avut loc în Bu- 
curești și în toată România liberă frumoase 
serbări. Suveranul ţării a atins considerabila 
vârstă de TO de ani și poporul credincios, cu 
viteaza oaste română, au ținut să-și arete cu 
această. ocazie deplinu lor alipire către tron. 

Sunt acum aproape patruzeci și trei de 
ani de când Carol de Hohenzollern a pus pi- 
ciorul pe pământul ferii sale de astăzi. Entu- 
siasmul cu care a fost primit atunci şi neţăr- 
murita încredere în destoinicia sa au rămas 
pururea vii în păturile sănătoase ale poporu- 
lui, Și grație acestei încrederi Suveranul și-a 
putut întrebuință toată înţelepciunea sa la con- 
solidarea și ridicarea statului român. Întemeiat 
pe iubirea de jos și pe sfaturile luminaţilor 
săi consilieri a reușit să creieze României un 
loc respectat printre statele civilizate europene 
și să-i de-a independența ale cărei roade sunt 
nemăsurate. 

In urma acestor merite, pe cari Românii 
înainte de toate, apoi străinătatea le recunosc 
cu drag, e foarte firesc ca în mijlocul popo- 
rului ideia dinastică să prindă adânci rădă- 
cini, Familia regală și în special chipul zim- 
bitor al Reginei sau săpat adânc în stima 
tuturor. Așa că serbări de natura jubileului 
actual sunt totdeauna un fel de manifestare 
de duioasă dragoste și mândrie reciprocă și 
o dorinţă de ordine și de pacinică înaintare 
a [ării, cu menținerea unei juste balante între 
cârmuiți și cârmuitori. 

x 


Serbarea de astăzi mai câștigă însă în 
importanță prin un eveniment, de care se va 
vorbi mult. Impăratul Germaniei, rudă, de 
aproape cu Domnul român, a ținut să-și tri- 
mită pe fiul său mai mare, pe moștenitorul 
Coroanei, ca să aziste la sărbătoarea din Bu- 
curești. Acesta nu a fost numai un act de 
atenție personală și de intimitate familiară. 
Vizita Kronprinţului german la București, în 
împrejurările de astăzi, când asemenea vizite 
au o specială însemnătate, poate fi socotită ca 
un fapt semnificativ. Prinţul a avut ocazia 
să cunoască, frumoasa ţară românească în toată 
întinderea ei, să-i vază armata și fortificațiile, 
să-i aprecieze valoarea din toate punctele de 





„PARA NOASTRA: 


vedere. Și cum Germania este un stat amic 
României, nu numai prin alianţa între dinastii, 
ci prin forța intereselor ei multiple, e natural 
că această vizită, pricinuită de sărbătorirea 
Regelui Carol, numai folositoare poate să fie 
pentru relaţiunile acestor două state. E bine 
ca să se întărească din ce în ce mai mult 
credința, că punctul de gravitaţiune al Ro- 
mâniei nu poate fi decât înspre terile apusene, 
Și e bine ca Germania să înveţe a consideră 
România și rolul ei politic şi economic mai 
pe sus ca până acum. 
$ 

Noi, Românii din Ungaria, privim și 
noi cu mângăiere la astfel de zile festive în 
viața fraților noștri liberi. Anii lungi de rod- 
nică domnie ai Regelui Carol cu nobilele lui 
nizuinți pentru ridicarea țării, cu semnele de 
atenjiune pentru cultura generală a tuturor 
Românilor, ne-au făcut să avem o înaltă stimă 
către acest. înțelept Suveran. Fără să facem 
parte direct din familia, care e îndreptățită, 
să-i zică părinte, avem și noi îndatoririle 
morale și naţionale de a ne gândi cu recuno- 
ștință la cele a dat o strălucire numelui de 
Român. De aceea ne asociăm cu drag la bu- 
curia fraţilor noștri și la urările de bine ce 
ei aduc Domnitorului lor: 

Trăiască Regele ! 


REVISTA POLITICĂ. 


Parlamentare. Camera deputaţilor a ţinut la 
17 Aprilie o şedinţă formală, prima şedinţă după 
vacantele Paştilor. 

După verificarea proiectului verbal, Camera 
s'a ajurnat până la 26 Aprilie, lăsând guvernului 
libertatea de-a începe tratativele în chestia băncii 


comune. 
(=) 


Audienţele încep... Joia trecută a fost pri- 
mit în audienţă de cătră Maj. Sa prim-ministrul 
Wekerle. Săptămâna asta va urmă alţi ministri: 
Kossuth, Apponyi, Zichy... tot în chestia băncii 
comune care preocupă lumea politică. 

Miniştri Wekerle, Kossuth şi Apponyi sunt 
de Duminecă ìn Viena, unde Luni au inceput 
tratativele cu guvernul austriac în chestia băncii 
comune, 

Sfârşitul tratativelor se ştie de pe acuma: 
guvernul ungar cere înființarea unei bănci de 











E 


cartel, guvernul austriac nu vreă să modifice nici 
cât de puţin instituţia băncii comune... şi gu- 
vernul ungar, nevoit să cedeze, va cere audienţă 
dela Maj. Sa pentru a lămuri situaţia politică şi 
a prezintă demisia cabinetului, 

© 

Criza. Guvernul coaliționist se apropie cu 
paşi grăbiţi de sfârşitul său. In cursul acestei 
săptămâni se va rezolvi criza cabinetului : guvernul 
ungar, neputându-se înţelege cu guvernul aus- 
triac, iși va da demisia şi o va anunţă parla- 
mentului în şedinţa dela 26 Aprilie a Camerei 
deputaţilor... 

Ce va urmă apoi — e greu de proorocit. 
Partidul independist va ţineă înainte de 26 Apr. 
o conferenţă în care va hotări ce atitudine se 
observe în chestia băncii. Conferenţa aceasta are 
să fie hotăritoare asupra desfăşurării ulterioare 
a crizei. Se poate ca majoritatea să se lase con- 
vinsă de guvern şi să cedeze în chestia băncii, 
aprobând, prelungirea privilegiului băncii comune, 
— se poate, insă, ca deputaţii grupaţi în jurul 
lui Justh să câştige aderenţi nuoi şi disidenţă 
100 de deputaţi, hotăriţi să facă obstrucţie, 

Şi in situaţia aceasta gravă, în fruntea par- 
tidului independist stă veşnic şovăitorul, inca- 
pabilul Kossuth. E 

„Se poate că in cazul când Kossuth va 
renunţă la banca autonomă să găsiască in faţa 
sa o opoziţie puternică grupată în jurul lui Justh 
-— scrie „N. Fr. Presse* într'un articol asupra 
situaţiei. Cu toate aceste se poate presupune că 
marea majoritate a partidului îl va urmă pe Kos- 
suth, dacă acesta va şti să fie destul de energie. 
Cei cari au urmărit istoria anilor din urmă ştiu, 
însă, că nu numai atitudinea partidului indepen- 
dist atârnă dela atitudinea lui Kossuth, ci şi ati- 
tudinea lui Kossuth de atitudinea partidului său... 
Şi precum se poate presupune că o atitudine ener- 
gică a lui Kossuth va influență partidul, tot atât 
de uşor e ca o atitudine hotărită a partidului să-l 
răpiască cu sine pe Kossuth...* 

Şi în faţa acestui şef lipsit de energie stă 
un nou şef poate prea energic şi impulsiv: Justh 
Gyula. „Viitorul“ şef lipseşte din Ungaria, dar 
se va întoarce la vreme pentru a puteă luă 
parte la conferenţa partidului independist. 

„Voin luă parte la conferenţă şi-mi voiu ri- 
dică glasul — a declarat Justh înainte de a 
plecă. Nu cred să fie în partid deputaţi cari să 
admită prelungirea privilegiului băncii comune, 

Sa NON INI NO NI NON ON 


Gând ai plecat... 


Iji amintești salcâmul din răscruce 
Uscat şi gol în vânturile reci? 

Pe coaja lui uscată, s'așternuse 
Melancolia unei morți de veci... 


Când auzeam cum plânge'n vântul serii, 
Când îl vedeam în iarnă tremurând, 
Oftatul lui îmi răsună în suflet 
Icoana lui trăiă în al meu gând... 


Ca pe salcâmul cel dela răscruce 
Uscat și gol în vânturile reci 
Când ai plecat mi-se lăsasen suflet 
Melancolia unui dor de veci... 


Priveşte spre salcâm: o vieaţă nouă 

Pe ramurile lui se abătù... 

Si el și eu cântăm privind la soare 

Căci ai venit cu primăvara, tu! 
Victor Eftimiu. 


Ceasornicul meu 
de Mark Twain. 
— O istorioară instructivă, — 

Ceasornicul meu, nou şi frumos, mersese 
optsprezece luni, fără să apuce înainte sau să 
rămână in urmă, fără să i-se strice ceva la me- 
canism sau să se oprească vre-odată. Ajunsesem 
să-l cred infailibil in ce priveşte indicarea timpului 
şi a zilei și să-i consider maşinăriile şi rotiţele 
nemuritoare. Dar într'o zi am uitat să-l întorc. 
Lucrul m'a supărat foarte mult, ca şi când ar fi 
fost prevestitorul unor nenorociri mari. Dar în- 
cetul cu încetul m'am înveselit din nou, am 
pornit ciasornicul pe nimerite, şi am dat dracului 
presimţirile mele neînţelese. A doua zi am intrat 
la cel mai bun ceasornicar din oraş ca să aflu 
ora exactă. Ceasornicarul mi-l luă din mână, îl 
cercetă cu luare aminte, apoi îmi zice: „E cu 
patru minute înapoi. Regulatorul trebue împins 
înainte“. Incercai să-l împiedec, să-l fac să fn- 
ţeleagă că ceasornicul merge perfect de bine, — 
dar înzădar! Tot ce ştiă să vază şi să înțeleagă 
varza asta omenească, eră că ceasul e cu patru 
minute înapoi şi că regulatorul trebue împins 
înainte, Şi astfel, în vreme ce mă învârteam 
plin de groază în jurul lui, rugându-! să lase 
ceasul în pace, — săvârşi fapta infamă — calm 
| şi fără milă. Ceasul meu începi să meargă înainte. 
Și începu să meargă zi cu zi, tot mai mult inainte. 











Intr'o sâptămână se imbolnăvi de friguri turbate 
şi pulsul îi bătea de 150 de ori pe minută. După 
două luni lăsase mult iîndărăt toate ceasornicele 
oraşului şi întrecuse calendarul cu mai bine de 
treisprezece zile.  Ajunsese deja pe la sfârșitul 
lui Noemvrie şi se bucură de zăpadă, de vreme 
ce frunzele de toamnă încă nici nu căzuseră. 
Mă zoriă cu plata chiriei şi a altor datorii într'un 
mod atât de costisitor, încât nu eram în stare 
să le satisfac toate. L-am dus la un ceasornicar 
să mi-l reguleze. 

Ceasornicarul m'a întrebat dacă l-am mai 
reparat vre-odată. l-am răspuns că nu, fiindcă 
până azi n'am avut nici o nevoie să-l repar. 
Mă privi cu o privire plină de fericire răută- 
cioasă. deschise ceasul cu zor, îşi aşeză un pă- 
hărel de zar in ochi şi privi mașinăriile. Mi-a 
spus că are nevoie să fie curăţit şi uns, pe urmă 
regulat — să vin peste 8 zile. 

Dupăce l-a curăţit, l-a uns şi l-a regulat, 
ceasul meu incepu să meargă încet, tot mai 
încet, până ajunse să bată ca un ceasornic cu 
clopot. Începui să pierd trenurile, pierdeam zilele 
de scadențe, intârziam dela masă; ceasul meu 
făceă din trei zile patru și poliţele mele ajungeau 
toate protestate ; treptat-treptat recădeam în ziua 
de ieri, în ziua de alaltăieri, apoi în săptămâna 
trecută, şi încetul cu încetul am început să în- 
teleg că, singur şi părăsit, rătăcese în săptămâni 
trecute, pierzând lumea din ochi. Par'că desco- 

dar dacă ar fi — o clipă măcar nu mai au loc 
în sânul partidului îndependist. Voiu declară în 
conferenţă, că din sânul partidului trebue să iese 
cei cari iau poziţie împotriva unui punct cardinal 
al programului...“ 

Lupta între şefi promite a îi interesantă. 


„Dreptul numelui“. 


„Ceace astăzi, oficial, se numeşte schimbrea 
numelui, iar de-obşte maghiarizarea numelui, e, 
în ce privește ţinta, un lucru bun și frumos, dar 
în practică se dovedește drept o greşeală mare. 
E greşala unei naţiuni ideale, trezite la o vieaţă 
nouă, prin care, în delirul său patriotic, a făcut 
din cele mai sfinte nume istorice ale sale aşa 
zicând un „magazin de o coroană“, — încât astăzi 
numai Dumnezeu ar mai puteă să-i adune pe 
Zrinyi-eștii, Rakocay-eştii şi Betlen-eştii cari, spre 


“supărarea legitimă a atâtor familii distinse şi spre 


ruşinea istoriei noastre naționale, stau — în toate 
părţile lumii — sub supraveghere poliţienească“. 

Dacă aceste cuvinte prea adevărate le-am fi 
citit într'un ziar de-al nostru, le-am fi trecut cu 
tăcere, căci de nenumărate ori s'au scris în pressa 
noastră. Le scrie, însă, cel mai şovinist ziar. din 
Ungaria, imperialista „Budapesti Hirlap“, în fruntea 
numărului său dela 16 Aprile. 

Maghiarizarea numelui — cu forţa — e una 
dintre multele simptoame ale vieţii noastre pub- 
lice întemeiate pe baze şubrede. Pe când în toate 
statele civilizate schimbarea numelui e împreunată 
cu nespuse greutăţi şi chiar și cea mai mică 
modificare ortografică — spre pildă în Germania 
— trebuie bine motivată, la noi ajunge să intri 
în „bazarul de o coroană“ ca Bidin Moses, spre 
pildă, ca să ieși de-acolo numai decât ca Petófi... 

Pe când în alte tări — spre pildă în Ro- 
mânia atât de mult cârtită de „patrioţii* maghiari 
— dreptul numelui e un drept sancţionat prin 
constituţie şi orice cerere de schimbare de nume 
se publică în mod oficial ca purtătorii aceluiaș 
nume să aibă prilej de-a-şi face observările, — 
la noi ajunge să scrii o scurtă carte postală la 
adresa „societăţii pentru maghiarizarea numelui“ 
şi nu mai ai nice o grijă. Și se dă numele ce-l 
ceri, căci societatea aceasta îţi face petiția, ti-o 
provede cu certificatele de lipsă, ţi-o înaintează 
la autoritatea competentă și peste câteva zile 
poți ceti in „Monitorul oficial“ că Schlesinger 

Izidor din.... şi-a schimbat numele, cu îngăduinţa 
ministerului de interne, în Sándorfi Izsó.“ 

Autorul articolului din „B. H-p*, un domn 
cu numele Arvâtfalvi Nagy Lajos, are toată drep- 
tatea să se indigneze de profanarea numelor is- 
torice sfinte, când poţi citi, în fiecare zi, la cronica 
judiciară a presei ungare, cum cutare Râkoezi a 
fost condamnat pentru crimă frauduloasă, cutare 
Zriny pentru furt ete... 

Autorul citează numele istorice ce au fost 
alese, în cursul unei singure luni, de cei ce doriau 
să-şi maghiarizeze numele. Beszedies a devenit 
Barkoczi, Pârizer — Pálfi, Vogel — Apor, Pet- 
schauer — Perényi, Geiger -— Gárdonyi, Rosenthal 
— Rákosi, Schaumann — Csokonai, Bidin — 
Petofi... 

Scopul original al legii care înlesnește maghia- 
rizarea numelui a fost un fel de „restitutio în inte- 
grum“. Iosif al II-lea, prin ordonaţiunea sa dela 23 
Iulie 1787, ti obligase pe toţi evreii din Ungaria să-şi 
maghiarizeze numele: ordonațiunea aceasta a dat 
naştere la nenumăraţii Blau, Roth, Gaib, Schwarz, 
Golstein, Goldberg ete. (De atunci se datează şi 
câteva nume românești germanizate: Micu-Clain, 
Cerbu-Hirsch). Dar legea schimbării numelui a 
făcut aproape acelaş lucru: le-a dat voie evreilor 
germanizaţi să-şi schimbe numele, dar nu le-a 
dat voie să-şi reiă numele lor vechi, ci numai 
nume nuoi maghiare. In loc de germanizarea nu- 
melui („Potrivnică tuturor legilor ţării“, cum zice 
autorul) ne-am ales cu maghiarizarea numelui... 

Ordonaţiunea lui Iosif al Il-lea n'a fost cu 
nimic mai rea decât e actuala noastră lege 
despre maghiarizarea numelui, — căci deși cere- 
rile pentru maghiarizarea numelui trebuie însoţite 
de certificate despre conduita morală bună a pe- 
tenţilor, restricţiunile aceste nu se mai iau în 
considerare. Și nu numai atât: nu se fac numai 
toate inlesnirile cu putință, ci se dau chiar ordine. 
Se ştie de obşte că amploiaţii dela căile ferate, cei 
ce stau în serviciul jandarmeriei ete. sunt provocaţi 
din partea superiorilor lor să-şi maghiarizeze nu- 
mele, iar dacă n'o fac — sunt disconsideraţi la 
înaintările în rang şi ameninţaţi în fel şi chip. 

La noi, legea schimbării numelui s'a prefăcut 
în curând într'o lege despre maghiarizarea numelui. 
Legea aceasta a fost o armă prin care se „cu- 
ceriau“ nuoi elemente pe seama „naţitinii* ... Şi, 
întradevăr, „națiunea“ s'a sporit, an de an, cu 
nuoi elemente, — de cari astăzi până chiar şi 

arhişovinista „B. H-p* s'ar lăpădă cu atâta drag, 
dacă ar fi cu putinţă. 

Autorul articolului din „B. H-p“ nu prezintă 
— cum s'ar aşteptă — o soluţie, ci ia în apărare 
numai numele istorice şi numele familiilor dis- 
tinse... In „Rákosi“ să nu mai fie voie să-ţi 
maghiarizezi numele, dar în Papp, spre pildă, 
sau în Kis şi Bodo — da... Căci elementele de 
cari le e ruşine boierilor, pot să profaneze numele 
tot atât de sfinte — ale maselor necunoscute. 

Numai nume boierești nu ar fi voie să-ţi 
alegi, dar alte nume da, — căci maghiariearea 
trebuie să se continue, ca „națiunea“ să crească şi 
în viitor. 

Soluţia firească e abolirea legii despre schim- 
barea numelui şi înlocuirea ei cu o altă lege 
prin care schimbarea numelui — nu_maghiarizarea 
lui — să se permită numai pe motive bine în- 
temeiate. 

Elementele trebuie câștigate cu adevărat, 
nu numai în formă. Vogel poate să fie un ma- 
ghiar tot atât de bun şi dacă nu-și va schimbă 


numele în Zrinyi, precum va puteă fi un dușman 


al „națiunii“ şi dupăce-şi va maghiariză numele. 

Elemente folositoare se câștigă numai prin 
superioritatea culturii, prin asimilare, şi nici decum 
prin încorporare volnică. 


CRONICA LITERARA ȘI ARTISTICĂ. 


Cei doi Shakespeare. — O revistă italiană 
rezumă o carte a unui autor englez Georg 
Greenwood în care se discută paternitatea dra- 
melor cari sunt cunoscute ca fiind ale lui Sha- 
kespeare. 

Greenwood spune că e imposibil ca Sha- 
kespeare care a crescut la Stratford, întrun 
mediu sărăcăcios şi incult să poată fi autorul 
unor opere cari arată nu numai cea mai admi- 
rabilă genialitate, dar o perfecţiune de formă 
care denotă o cunoaștere adâncă a culturei 
engleze. Ben Jonson, care a fost amicul lui 
Bacone şi al lui Shakespeare din Stratford şi 
care adesea vorbeşte de amândoi nu pomeneşte 
de loc de Shakespeare autorul şi Greenwood 
vede în asta un sprijin pentru teza sa, căci dacă 
Shakespeare din Stratford ar fi fost autorul atâtor 
capo-d'opere n'ar fi scăpat nepomenit de Jonson. 
Greenwood se întreabă dacă nu cumva Jonson 
ştie secretul asupra paternităţei operilor date 
azi ca ale lui Shakespeare de trece cu vederea 

periam in mine un fel de simpatie ciudată de 
tovarăș pentru mumia din muzeu şi dorinţa de-a 
stă cu ea de vorbă. 

Mă dusei din nou la un ceasornicar. 

Mi-a desfăcut ceasornicul, sub ochii mei, 
tot în bucăţi, apoi mi-a spus că cilindrul e 
„umflat“. Mi-a făgăduit că în trei zile are să 
mi-l repare. După reparaţie, ceasul meu în medie 
mergeă bine, dar nimic mai mult. Pentrucă o 
jumătate de zi mergeă ca nenorocul, şi lătră şi 
gâfăiă şi ţipă şi necheziă şi sforăiă, — încât nu 
eram în stare nici să mă mai gândesc, aşa sgomot 
făcea; şi câtă vreme mergea așa, nu cred să 
mai f fost în ţară un al doilea ceas care să fi 
putut ţine pas cu el. Restul zilei, insă, incepea 
să meargă încet, tot mai încet, târându-se 
aproape, până ce toate ceasurile pe cari le in- 
trecuse — il ajungeau iarăş. Când se împlineau, 
însă, douăzeci şi patru de ore eră şi el la sta- 
țiune fix la termin. Erà o medie frumoasă şi 


"dreaptă și nimeni nu putea spune că ceasul 


meu ar fi făcut mai mult sau mai puţin decât 
datoria sa. O medie corectă e, insă, numai o 
virtute blajină pentru un ceasornic şi l-am dus 
din nou la ceasornicar. 

Mi-a spus că e stricat „arcul regal“. I-am 
răspuns că-mi pare bine că e numai atâta. Ca 
să fiu, însă, sincer, trebue să vă spun că n'aveam 
idee măcar de ce putea fi „arcul regal“, dar nu 
mă puteam mărturisi, în faţa umui străin, drept 


prost. Imi repară arcul, dar ceeace câștigase 
ceasul pe deoparte, a pierdut pe de alta. Mergea 
o vreme oarecare, apoi stă o vreme și iar se 
opriă, și așa înainte, cum îi plăcea. Și de câte 
ori porniă din nou, făceă o smuncitură ca o 
armă care o descarci. Câteva zile mi-am vătuit 
pieptul sub haină, dar în cele din urmă m'am 
dus din nou la un ceasornicar. 


L-a desfăcut tot bucăţi, şi privi cu lupa 
ruina; apoi mi-a zis că trebue reparată piedeca. 
A fixat-o şi i-a dat din nou drumul. Mergea acum 
bine, — atâta numai că tot la zece minute mi- 
nutierele se încrucișau ca niște foarfece şi por- 
niau înainte în tovărăşie. Cel mai bătrân om din 
lume ar fi fost incapabil să cetească ora de pe 
un astfel de ceasornic. Şi l-am dus din nou să 
mi-l repare. 


Ceasornicarul acesta mi-a spuns că s'a in- 
covoiat sticla şi că spirala nu e dreaptă. A mai 
adăugat că parte din mașinării de-asemeni trebuie 
reparate. A îndreptat toate neajunsurile desco- 
perite şi ceasornicul mergeă minunat, afară numai 
că, din vreme în vreme, după câte opt ore de 
muncă pacinică, deodată se porneau înăuntrul 
lui toate rotiţele și băzăiau ca o albină, iar mi- 
nutierele începeau să se învârtească așa de re- 
pede, încât işi pierdeau complect individualitatea 
și păreau un painjeniș delicat aruncat peste cadran. 
In șase sau șapte minute făceă apoi celelalte 





doauzecişipatru de ore și se opreă cu o smun- 
citură. A 

Cu inima mâbhnită m'am dus la un alt cea- 
sornicar şi am stat să privesc cum îl desface în 
bucăţi. Hotărâsem să mă interesez mai de-amă- 
nuntul de chestiune, căci începea să devină serioasă. 
Cumpărasem ceasornicul cu 200 de dolari, iar 
pentru reparaţii dasem două sau trei mii. Cum 
stam şi-l priveam cu atenţiune, deodată bag de 
seamă că acest ceasornicar e un vechiu cunoscut 
al meu — un mecanic de vapoare de-odinioară 
şi nu dintre cei mai buni. Cercetă şi acesta 
toate mașinăriile cu multă grijă, tot cum făcuse şi 
ceilalţi, apoi îşi rosti verdictul cu aceiaș sigu- 
ranţă neşovăitoare. Mi-a zis: 


„Are prea mulţi aburi, — trebuie să îngre- 


unezi supapa !* 

Drept orice răspuns, i-am spulberat creerii 
şi l-am îngropat pe cheltuiala mea. 

Unchiul meu William (a răposat săracul!) 
avea obiceiul să spue că un cal este cal bua 
până a fugit odată, L şi un ceasornic e ceasornic 
bun până a ajuns odată pe mâna ceasornicarilor, 
Şi se întrebă intotdeauna cu mirare ce se alege 
oare din căldărarii şi armurierii şi cârpacii şi 
mecanicii şi ferarii cari nu se pot ferici cu me- 
seria lor... 

Dar nimeni nu i-a ştiut răspunde la această 
întrebare. Trad. din englezeşte, 

pe Shakespeare autorul, mulţumindu-se să vor- 
bească de Shakespeare actor. 

Lucrarea lui Greenwood sprijinindu-se pe 
singura probabilitate a  coexistenţei în aceiaș 
lume artistică a doi Shakespeare, din care unul 
scriă capo-d'opere; iar celălalt le jucă, nu poate 
fi luată în serios. 


[=] 

Prima operă reprezentată la Paris. — Car- 
dinalul Mazarini eră un amator pasionat de 
muzică şi teatru. Pentru aceasta a căutat să 
aclimatizeze în Franţa muzica dramatică. La 
1645 a făcut să se reprezinte opera lui Atto 
Melani „Finta pazzia“, dar opera n'a avut succes. 
La moartea papei Urban al VIII-a, Barberinii, 
cari erau cei mai mari editori în Roma, au tre- 
buit să fugă din acest oraș fiind persecutați de 
Inocenţiu X-lea şi s'au dus în Franţa. Mazarinii 
i-a primit cu toate onorurile, și aceştia i-au 
prezentat pe poetul Francisco Buti şi pe muzi- 
cantul Luigi Rossi, cari au fugit din Roma 'cu 
dânșii. Buti şi Rossi au compus pentru carne- 
valul din 1647. 

Orfeu, e prima operă adevărată ce s'a jucat 
la Paris. Opera a avut un succes desăvârșit. 
Ana de Austria nu se mai sătura ascultând pe 
cântăreții italieni. 

Curând însă Mazarini deveni impopular şi 
ziarele au început să-l atace pe tema că s'a 
transformat în impresar. Această campanie a 
avut de efect micşorarea avântului ce luase 
muzica dramatică atunci. 


o 

Cum se poate? Dl Al. Florescu autorul unei 
drame „Sanda“ jucată la Teatrul naţional din 
București, a mai scris o dramă cu subiect me- 
dical, care printr'o coincidență ciudată ar fi 
aproape identică cu o altă dramă a unui scriitor 
francez Surdou, jucată acum la Paris. Cum s'ar 
puteă însă treaba asta? Oare omul să nu aibă 
şi o anumită individualitate, care să-l îndrume 
spre altă tratare a unui subiect comun chiar? 
Ori afurisita de inspiraţie să-şi fì vârit ghiarele 
şi aici? 

9 

Oh, istenem, Istenem! Grigolie bâcsi, ce 
publici d-ta în „ujsăgul“ d-tale?! 

— „Oficiul îţi va fi acela, că (?) vei porunci 
la (?) servitorii mei, vei regulă sărbători (hm, ze 
poate asta ?) şi vei primi oaspeţii. 

— Capeţi (?) plată şi uniformă pompoasă, 
cvartir, (2) domnesc în locuinţa mea și (?) mo- 
bilat pompos. 








— Numai la toate astea îţi dau (2) o con- 
diţiune... Negrul a întrebat că: «câte»? Noa, 
asta tot îi prea mult Grigolie bácsi! Oh, Istenem, 


Istenem, pe ce mâni a încăput biata noastră limbă ! 
L=i 


0 reclamă. „Nuvelele Dlui... au în ele 
ceva exotic, un parfum otrăvit şi totuş plăcut la 
respirat“, 

Adecă, cum vine asta?... Ca reclamă... 
câte nu merg. Par'că pe hapurile Pink nu le-a 


făcut celebre tot reclama... 
o 


Savantul. Se spune că un învățat neamt ar 
fi descoperit din scrisorile Charlottei v. Stein, 
aceasta vestită prietină a lui Goethe, că eră o 
simplă femeie cu apucături urite, că şi-ar fi bătut 
joc de marele scriitor şi că apreciă mai mult 
scrierile dulceagului Kotzebue decât Faust-ul ne- 
muritor. Va să zică, spune 'savantul, nu merită 
aceasta neinsemnată fică a Evei atâtea laude 
şi preamăriri, 

Ceţi-e şi cu savanții ăştia. Caută adevărul 
peste tot locul şi ajung de-atâtea ori la concluzii 
ridicole. Dar dacă, omul acestu mare, care a 
cunoscut atâtea femei și a iubit atâtea, a rămas 
credincios, ridicol de credincios atâta vreme acestei 
Charlotte cântată şi răscântată, ce-ţi mai pasă 
dtale? Va fi ştiut el săracu Goethe ce iubește 
şi pentru ce plânge zece ani dearândull! 


o 
Ceva nou. Ei, să ştiţi că s'a plictisit lumea 
de polul nordic. Ce să mai umbli pe niște căi 
atât de des cercetate ?... Un român s'a hotărit 
să exploreze ceva ce n'a fost explorat până acuma : 
— Am plecat în explorarea unor semne de ntre- 


bare... 
Ba nu zău, dle Minulescu, să nu-ţi rupi 


picioarele pe astfel de tărâmuri. Altcum, călătorie 


sprâncenată! 
9 


„Cetatea soarelui“ de Cornea Moldovan... 
dovedeşte tuturor că marea poezie, mare nu numai 
în fond, ci şi în formă, n'a murit, nu poate muri 
in ţara românească. (Conv. crit.) 

Un dughenar îşi laudă marfa. 

o 

Făt Frumos, numărul 3, a apărut cu un cu- 
prins bogat. Relevăm puternica nuvelă a dlui 
Cazaban, scrisă cu o căldură neobicinuită şi du- 
joasa schiță a dlui Gârleanu. Ce te faci cu dta 


adesconvorbitorule? Ţi-se duc tovarășii... 

Cineva a cugetat și este lăudat, fie numele 
Domnului binecuvântat, acum şi totdeauna şi în 
seclii, seclilor, amin... părinte Dăiene! 

Unele cugetări sunt prea adânci ca să fie 
înțelese (?) vorba dlui Dragomirescu, dar altele... 
foarte frumoase. Trăiască tovărăşia de cugetători 
senini | 


Un monument lui Eminescu. 


Se implinesc 20 ani de cândjyeorpul nein- 
sufleţit al lui Mihail Eminescu a fost dus la cimi- 
tirul Bellu. 

Dar de atunci câte inimi n'au bătut sub 
ritmul cadenţat al versurilor marelui poet! 

Criticii pătimaşi au amuţit de veci, iar 
oamenii de litere drept cugetători au scris pagini 
măestre de adâncă convingere și de mare pri- 
cepere, punând în adevărata-i lumină opera po- 
etului Eminescu. 

Moartea lui tragică a fost un îndemn pentru 
neincrezători să-i citească scrierile și să-i dea 
şi admiraţia lor. 

Iar prin influența ce Eminescu a avut-o şi 
o are încă asupra cititorilor, cu opera lui ne- 
peritoare, s'a deschis câmp liber celorlalţi serii- 
tori, cari au găsit mai uşor cititori şi admiratori. 

Au început să cugete mai serios şi să simtă 
mai profund toţi aceia cari au citit proza şi 
versurile măestrului Eminescu. S'au înălţat deci 
spiritele şi s'au înobilat inimile, cu sevă din 
puterea intelectuală şi din adânca simţire a 
marelui nostru poet. i 

Un grup de admiratori, o mână de oameni 
generoşi, au găsit că e nimerit şi demn să se 
ridice un monument lui Eminescu, măcar după 
20 ani de la plecarea lui dintre noi. 

Acei oameni de bine au organizat un fes- 
tival literar ce se va dă, în acel scop, Joi, Ia 
Ateneu. 

Dar nu va fi deajuns atât. 

Va trebui ca în toate oraşele ţărei să se 
dea serbări în memoria lui Eminescu şi să se 
adune cu cinste fonduri, pentru a se putea inălţă 
cât mai de grabă monumentul ce se așteaptă de 
20 ani şi nu se mai face! 

Scriitorii mari de azi, amicii de pe vremuri 
ai lui Eminescu, ca şi scriitorii mai tineri, ar 


| trebui deasemenea să contribuească la făptuirea 


monumentului marelui poet. 








O floare sunt. 


O floare sunt în margine de drum, 
Din iarba prăfuită greu m'alegi. 
Amare şi neîndurate legi 

Mau dăruit nătâng cu blând parfum. 


O, te-am văzut de-atâlea ori trecând 
Prin preajma mea, ca batere de vânt, 
Dar am tăcut, că nu avea cuvânt, 
Parfumul meu nenorocit şi blând. .. 


Durerii. 


Sărută-mă iubita mea păgână, 
Supus îţi sunt ce vecinic te ascultă, 
Alintă-må cu nevăzuta-ți mână 

Și rogu-te rămâi pe veci la mine, 


De wai fi tu, cu'mbrățișeri aprinse 
Cine mar gmulge din a lumii rele, 
Și din pleoapele-mi de trudă'nvinse 
Cine ar stoarce lacrime curate? 


H. R., Sandu. 





Păcate Noui. 





... Ne-am închinat la soare, la lună; am 
îngenunchiat in fața apelor; ne-am ridicat pe 
fumul imaginaţiunei noastre, patimile, le-am dat 
suflare şi sufletelor lor, le-am dat puterea; am 
ridicat statuă viţiului; am lovit pământul cu 
fruntea şi-am ascultat în adâncul lui glasul mân- 
tuirei; am cerut pământul făgăduinței, — şi-acum 
credem în Dumnezeu. 

Ciudată scară! 

— Ba nu zău, desmeticindu-ne, nu ne vom 
întoarce oare la treapta demonilor şi a „cre- 
dinței în tine“, — peste cari-am trecut cu-atâta 
nepăsare ? 

o 

Nu amorul va desăvârși lumina sufletului 

tău, — precum nici soarele n'a aprins pământul. 
o 

Şi liniştea şi 'ntunericul şi lumina 

Şi moartea şi viaţa, — 

Tot în noi sunt! 

o 

Sufletul şi oracolele nu vorbesc neîntrebate. 
Trebuesc numai limbi de foc şi guri de lumină 
— pentru a fi înţelese, 

o 





De înălțimi, soarele e mai aproape... şi 
vânturile şi ploile şi zăpezile, desigur. 
© 
Şi-a fumului şi-a poeziei flacără, scot fumul 
înainte... 
© 
Negustorii săraci, nu se ceartă, — minte-o 
vorbă. 
— Căutaţi în literatura noastră. 
o 


Mulţi au tot atâtea rădăcini în părerile lor, 
ca şi bureţii pământului. 
© 
Umbră-ți pot face şi alţii; soare, însă, 
nimeni. Căldura aceasta vine numai din tine. 
o 
Dragostea se aseamănă naturii: e totdeauna 
tânără, totdeauna nouă în încolţiri. 
Cat perde vecinicia în mers, atât şi sufle- 
tele noastre în prefaceri. 
— Bietele inimi şi sărmane ape murmură- 


toare! — cât sbucium zadarnic... 
© 


Râzând, supraviețuim ! 

Revoluţia turcească. 


(Două serisori din Salonic ale unui corespondent special). 


LA 

Incă de Mercuri dimineaţa svonuri sensa- 
tionale au circulat în tot oraşul despre revolta 
din Constantinopol. Nimic însă pozitiv căci în 
capitală, revoluționarii au avut grija ca să ocupe 
milităreşte biroul telegrafic, iar depeșile să fie 
censurate, cu scop ca provincia să rămână, fără 
nici o comunicaţiune şi astfel să nu poată află 
ce se întâmplă în capitală. 

Abiă ieri spre seară ziarele locale au primit 
câteva depeşi dela diferiţi deputaţi, prin cari 
anunțau de revolta vânătorilor, de căderea cabi- 
netului Hilmi Paşa şi venirea lui 'Tevfic Paşa 
ca mare vizir, de luptele ce au avut loc, de 
asaltul dela Cameră şi de refugierea deputaţilor 
pe la diferite ambasade. Şi toate aceste depeși 
au sosit graţie cablului submarin, care aparține 
englezilor, şi graţie lor doamna Anastasie (vreau 
să zic censura) n'a putut pătrunde aici. 

Pe ziua de ieri şi astăzi biroul telegrafic 
din orașul nostru a fost asediat de lume și îndată 
ce soseau depeşile erau smulse din mânile funcţio- 
narilor şi cetite cu voce tare spre a fi auzite de 
toată lumea. 

Indată ce lumea a fost informată pozitiv 
de celece se întâmplă la Constantinopol s'a retras, 
iar biroul trelegrafic a fost ocupat de ofiţeri, 
aparţinând ligei de „Unire şi Progres“. Aceştia 
dându-și seama de pericolul care ameninţă azi 
Turcia, şi fiind informaţi pozitiv de cătră diferiţi 
deputaţi cari s'au refugiat în străinătate, că capi- 
tala este în mâna reacţionarilor, şi aceştia au 
reuşit să fie stăpâni pe situaţie, să-l constrângă 
a demisionă cabinetul Hilmi Paşa, să disolve 
camera, graţie revoltei vânătorilor cari au fost 
trimişi din Salonic, a voit să ne informeze de 
motivul binecuvântat pentru care s'au revoltat. 

Abiă azi Joi spre seară se zice, că a fost 
informat pozitiv de cauza pentru care sau re- 
voltat vânătorii. Nu este nici fanatismul religios 
dupăcum s'a aflat la început, nici Camera ar 
lucră în contra legii cheriatului, ci în banul 
sultanului. Se svoneșşte, şi acest svon pare a fi 
fundat, căci s'a răspândit dela comitetul junilor 
turci „Unire şi Progres“ că Sultanul a împărţit 
vânătoiilor o sumă de vre-o 50 milioane franci, 
pentruca împreună cu partidul Ahrar (liberal) să 
măcelărească pe deputaţi și să devie din nou 
împărat absolutist. 

Nu relatez decât numai ştirile din Salonic, 
căci despre revolta din Constantinopol cred că 
aţi aflat din depeşi mai bine decât noi, cum 
sa dat lupta şi cam câţi au fost măcelăriți. Noi 
aici suntem lipsiţi de comunicaţiune directă cu 


Constantinopol şi toate acestea le-am aflat din | 


depeșile provenite din Europa. 

Pe ziua de astăzi o mare ferbere a domnit 
la comitetul junilor turci de „Unire și Progres“. 
Firul telegrafic toată ziua n'a fost utilizat decât 
numai pentru dânsul. Dupăce s'a pus de acord 
cu toate comitetele provinciale, astăzi pe la 3 
p. m. a organizat un meeting monstru pe câmpia 
lui 11 Iulie, ca să protesteze, iar seara trupele 
vor porni ca să atace Constantinopolul. Pe la 
2 p. m. câmpia lui 11 Iulie nu eră decât o mare 
de capete. Mulţime imensă, iar într'o tribună 
improvizată provizoriu erau oratorii cari trebuiau 
să ia cuvântul. Rând pe rând oratori turci, bulgari, 
români, sârbi, albanezi, evrei, au luat cuvântul 
şi au arătat pericolul care ameninţă patria oto- 
mană cu călearea constituţiei şi restabilirea 
vechiului regim. Ţin să arăt că din partea româ- 
„ilor a vorbit di Dr. G. C. Papa-Goga, care 
întrun discurs ocazional şi bine simţit a stârnit 
aplauzele mulţimei. Toată lumea care a asistat 
la meeting vociferă că-și va vărsă ultima pică- 
tură de sânge numai și numai să se păstreze 
constituţia şi să fie chemat din nou la putere 








cabinetul Hilmi Paşa, căci în cabinetul Tevfie 
Paşa mau nici o încredere fiind mai toţi reacţio- 
nari. Târziu pe la cinci şi ceva toată lumea 
s'a împrăștiat în linişte fără să se semnaleze cea 
mai mică mişcare. 

După cum am zis mai sus comitetul central 
din Salonic s'a înteles telegrafic cu toate comi- 
tetele provinciale, au jurat credinţă pe consti- 
tuţie şi chiar în săptămâna aceasta vor porni să 
atace Constantinopolul. Mure mişcare de trupe 
în orașul nostru. Până mâine Vineri dimineaţa 
vor plecă spre Adrianopol, iar de acolo spre 
Constantinopol, trei batalioane din corpul al treilea 
cu tot efectivul de răsboiu, tunuri şi muniţiuni. 

Pentru astă seară se așteaptă Niazi bey 
dela Bitolia (eroul dela Resna) împreună cu zece 
mi: de inşi din armata sa fidelă, iar cu trenurile 
militare de mâine Vineri pleacă spre Constanti- 
nopol. Din Diacova, Albania, s'a primit o depeşă 
la comitetul „Unire şi Progres“ prin care îl anunţă 
că două-zeci de mii,albanezi înarmaţi sunt gata 
de plecare, nu așteaptă decât ordinul comitetului 
ca să pornească spre Constantinopol. 

Această depeşă a făcut o impresie colosală 
în orașul nostru, căci prin aceasta se dovedeşte 
că albanezii sunt apărătorii fervenţi ai constitu- 
tiei, iar nu reacţionarii cum voiesc să-i cheme 
lumea. 

Corpul al doilea cu reşedinţa la Adrianopol 
şi dânsul a jurat pe constituţie și împreună cu 
corpul al treilea din Salonic şi Bitolia vor plecă 
împreună ca să atace Constantinopolul. 

Aspectul oraşului. Ori unde îţi arunci ochii 
nu vezi decât armată. De astăzi dimineaţă s'au 
deschis registrele la comitet, iar voluntari din 
toate naţiunile se grăbesc să se înscrie, să li se 
dea haine, arme şi muniţiuni şi să pornească cu 
trupele regulate spre Constantinopol. In ziua de 
azi s'au înscris şi au luat arme, ca să nu exa- 
gerez, poate peste zece mii de inşi din toate na- 
ţionalităţile şi cu trenul de mâine vor porni spre 
Constantinopol. 

Din Smirna sa telegrafiat comitetului local 
cumcă comitetul de acolo a depeşat azi Sul- 
tanului ca să se grăbească să recheme cabinetul 
Hilmi Paşa şi să convoace parlamentul, căci la 
din contră nu-l vor mai recunoaşte ca impărat 
ci vor formă principat autonom. Cam aceiaş de- 
peşă s'a expediat sultanului şi din Cavalla. 

Atât comitetul local cât și cele din provincie 
au avizat telegrafic la Constantinopol, că nu re- 
cunosc ordinele nici unui guvern, ci comitetul 
va lucră după propria sa voinţă. 

Astă seară din depeşile ziarelor locale s'a 
aflat că deputaţii Salonicului, Djavid bey, supra- 
numit Gambeta al Turciei, Rahmi bey, şi Ahmed 
Riza bey, preşedintele Camerei, precum şi Talaat 
bey vice-președinte, s'au imbareat într'un vapor 
rusesc şi au plecat spre Odessa, iar de acolo vor 
sosi în Salonic, trecând prin România, spre a se 
pune în capul armatelor. 

Celebrul şef de bandă bulgar Sandansky 
va sosi mâine din Drama cu două mii de bul- 
gari. Astă seară a sosit un alt şef de bandă care 
operă in regiunea Ghevgheli cu banda sa şi mâine 
toţi se indreptează spre Constantinopol. 

Acum, spre seară s'a svonit că Enver bey, 
eroul libertăţii, care este ataşat militar la Berlin, 
va trece direct la Adrianopol şi se va pune în 
capul armatelor spre a atacă Constantinopolul. 

Aici se pune mare preţ pe marină. Nu se 
ştie pozitiv dacă este partizană cu junii turci sau 
cu reacţionarii. 

Pe ziua de astăzi piaţa aici a fost cu de- 
săvârşire închisă, astfel comerţul stagnează. In 
multe părţi s'au arborat steaguri cernite spre semn 
de doliu. N. C. 

H. 

Astăzi ziarele turceşti locale publică urmă- 
toarele: Centrul comitetului otoman de Unire și 
Progres care s'a transferat la Salonic, a adresat 





eri lui Ali Djevad bey, primul secretar al Sul- 
tanului, un ultimatum, care a expirat eri pela 
7 p. m. | 

In ultimatum comitetul vorbeă de situaţia 
critică, dând să înţeleagă că demisia cabinetului 
Hilmi Pașa fiind obţinută prin presiune, şi no- 
minaţia lui Tevfik Paşa este anticonstituţională, 
cu atât mai mult cu cât sultanul şi-a ales sin- 
gur un ministru de răsboiu, 

In ultimatum se făceă şi câteva observa- 
ţiuni asupra demisiei lui Ahmed Riza, președin- 
tele Camerei, și înfieră amnistia acordată asasi- 
nilor şi laşilor, sacrificând astfel interesele celor 
300 milioane de supuşi pentru satisfacerea poftei 
parasiţilor. li aduce aminte Sultanului de jură- 
mântul făcut pentru menţinerea Constituţiei şi-l 
somează să ţie seamă de el, căci -de altmintreli 
națiunea întreagă, unită întrun sentiment de pa- 
triotism, va porni asupra Constantinopolului. 

Ultimatul se isprăveă cu cuvintele acestea: 
vom muri dar nu vom cedă. 
| Răspunsul Yldizului fiind evaziv s'a dat ordin 
de mobilizare, 

Eri şi astăzi tot materialul rulant al liniilor Sa- 
lonic-Monastir, şi Salonic-Constantinopol a fost mo- 
bilizat şi s'a început transportarea armatei spre 
Constantinopole. Eri seara a plecat un batalion de 
armată regulată din Salonic și astăzi dimineaţa un 
altul. Pela2 p. m. a plecat asemenea şi ua batalion 
de voluntari din Salonic şi două batalioane de ar- 
mate regulată, infanterie, cari au sosit din Monastir 
şi au plecat de-adreptul spre Constantinopol fără 
ca să se dea jos la Salonic. Spre seară la6m. 
p. a plecat al doilea batalion de voluntari tot 
din Salonic compus în majoritate de albanezi, 
Voluntarii se înscriu cu duiumul. Cu trenul de 
mâine sau Duminecă dimineaţa vor plecă alte 
două batalioane de voluntari. Se socoteşte că 
numai în vilaetul Salonic se vor înscrie şi vor 
luă armele peste 30 mii de voluntari din toate 
naţionalităţile. Şi în provincie au început să se 


înscrie mulţi voluntari. Nu numai poporul ci şi 
fii de bogătași îmbracă uniforma şi iau armele 


ca să lupte pentru dobândirea sfintei libertăţi, 
câştigată acum 9 luni. 

Aci se aşteaptă cu mare nerăbdare Niazi 
bey dela Bitolia în capul unui regiment. Din Serres 
astăzi i-s'a telegrafiat comitetului că trupele şi 
voluntarii sunt gata de plecare. 

Comitetele Unire şi progres din Sivas, Tre- 
bizonda, Brussa şi Smirna au telegrafiat comi- 
tetului central de aci că vor face tot posibilul 
spre a împiedecă trimiterea de batalioane spre 
Constantinopol dacă vor fi chemate de Yldiz spre 
apărarea, lui. | 

Toate. comitetele provinciale au jurat cre- 
dință comitetului central că vor lucră de acord 
pentru cucerirea libertăţii şi așteaptă ordine de aci. 

O persoană foarte influentă care face parte 
din comitet şi zilnic ia parte la şedinţe mi-a de- 
clarat următoarele: 

— Se pune mare grabă întru trimiterea 
trupelor spre a puteă ocupă cât de curând for- 
tăreaţa Constantinopoluiui numită Ciataldju, a 
a cărei garnizoană s'a declarat solidară cu co- 
mitetul Unire şi Progres. 

Concentrarea trupelor pentru moment se va 
face la Kuleli Burgas, punctul de întâlnire cu 
armata din Adrianopol, pentruca de aci să ocupe 
apoi fortăreaţa Ciadadja. Se socoteşte ca până 
săptămâna viitoare să se strângă ta Kuleli Burgas 
70 mii de inşi de infanterie, cinci batalioane de 
artilerie din Salonic, Monastir, Cosova și Senes, 
şi eventual dacă va sosi armata din vilaetul Ia- 
nina, iar Joi să se ocupe Ciataldja şi să atace 
Constantinopolul în toate razele. 

In oraş au loc mari dislocări de trupe. 

Pretutindeni nu vezi decât armată de vo- 
luntari. Profesorii dela facultatea de drept din 
localitate au dat cel mai bun exemplu, căci s'au 
înrolat ca voluntari în capul tuturor studenţilor 

formând un batalion aparte intitulat batalionul 
studenţilor. Alt exemplu îl dau albanezii, căci 
majoritatea dintre voluntari o formează dânşii; 
pe urmă vin bulgarii în mare număr. Se aşteaptă 
sosirea unui batalion de români din Caraferia 
precum şi din provincie. k 

Peste trei sute de evrei din Salonic s'au 
înscris ca voluntari și majoritatea astăzi a și 
plecat. Cel mai rău exemplu l-au dat grecii, căci 
până astăzi nimeni dintre ei n'a făcut acest pas 
spre a se înscrie ca voluntari. 

Aspectul oraşului. 


Calmul cel mai perfect domnește. Nici chiar 
pe timpul proclamărei constituţiei nu s'a văzut 
așa mare animație și aşa liniște. Numai astăzi 
pe la orele şease după amiază doi criminali au 
evadat din închisoarea centrală şi luându-se după 
dânşii jandarmii, lumea a crezut că se întâmplă 
vre-un măcel și alergă care mai de care să între 
în case. Intrun sfert de oră, criminalii au fost 
arestaţi din nou și calmul iarăş s'a restabilit. 

Comitetul Unire şi Progres din orașul nostru; 
astăzi după amiazi s'a adresat diverselor eluburi 
și asociaţii din oraş, întrebând dacă poate să 
conteze pe concursul lor pentru lupta ce vor 
întreprinde pentru salvarea Constituţiunei. 

Cluburile evreeşti precum și clubul constitu- 
tional bulgar au răspuns că apărătorii libertăţii 
să conteze pe elementul izraelit şi bulgar. Oamenii 
şi banii vor fi puşi la dispoziţia lor. 

Eri noapte Joi, a sosit trenul de călători 
direct din Constantinopol. Dela gara de afară 
din oraş a fost primit de armată, pe întregul 
parcurs până la gara centrală din oraş a fost 
înşirat un batalion de armată, și când a intrat 
in gara centrală, un grup de ofiţeri au inceput 
să percheziţioneze pe călători. Au fost arestaţi 
opt inşi, instigatori cari veneau din Constan- 
tinopol şi erau să se răspândească în provincie 
printre cari s'au găsit şi patru hogele. A fost 
arestată asemenea și o femee turcoaică asupra 
căreia s'u găsit o multime de proclamaţiuni de 
ale reacţionarilor. La mement jandarmii i-au le- 
gat cot la cot şi au fost daţi în primirea ofiţerilor. 
Jurnalele din Constantinopol au fost confiscate şi 
nu s'au împărţit în oraş, 

Inainte de a încheiă această corespondenţă 
țin să arăt că astăzi după amiazi o foaie locală 
a primit o depeșă care sună astfel: 

„Diverse ambasade din Constantinopol co- 
munică cu guvernele lor respective prin telegrafia 
fără sârmă, graţie unei staţiuni marconiene instalată 
pe un vapor românesc“. 

Toată lumea care a văzut vapoarele servi- 
ciului maritim Român, regretă că aceste luxoase 
vapoare nu fac curse intre Constantinopol şi 
Salonic. C. N. 


Deschiderea Sinodului. 


Duminecă, s'a deschis sesiunea ordinară a 
sinodului arhidiecezan, aici în Sibiiu. S'a oficiat 
întâi un serviciu divin în catedrală, cu chemarea 
duhului sfânt, prin însuş Metropolitul Joan Meţianu, 
azistat de Arhimandritul Dr. Ilarion Puşcariu, 
vicariu arhiepiscopese şi protosincelii Dr. Eusebiu 
R. Roşca şi Dr. Miron E. Cristea, de protopres- 
biterul Dr. loan Stroia şi de diaconii Dr. Vasile 
Stan şi Eugeniu Munteanu, care în cursul serviciului 
divin a fost sfinţit de preot. 

După serviciul divin o delegaţiune compusă 
din deputaţii sinodali Galacteon Șagău, protopres- 
biter, Nicolae Bogdan profesor şi Dr. loan Popescu, 
advocat, a învitat pe Arhiepiscopul şi Metropolitul 
nostru Joan la şedinţa de deschidere a sinodului 
arhidiecezan, ţinută de astădată în catedrală. 

Ocupând scaunul prezidial la masa aşezată 
înaintea sfântului altar, Excelenţa Sa, citeşte 
vorbirea de deschidere, ascultată cu încordată 
atenţiune din partea deputaţilor sinodali şi a 
publicului azistent, 

Numeşte apoi notari ad-hoc pentru şedinţa 
aceasta pe dnii Mateiu Voilean şi Vasile Duma 
din cler, iar dintre mireni pe Dr. G. Proca, Lazar 
Triteanu, Octavian Goga şi Nicolae Sulica. Depu- 
taţii sunt apoi rugaţi să-şi prezinte credenţionalele. 
Şi-au înaintat în persoană literile credenţionale 
42 deputaţi, iar prin alţii 9, deci sunt prezentate 
5l mandate din 60. Prezidiul enunţă, că sinodul 
e în drept a se constitui, după ce sunt prezenţi 
deputaţi în numărul cerut de statutul organic. 

Sinodul se îriparte acum în patru secţiuni, 
pentru a face verificările, iar Escelenţa Sa enunţă 
că pentru şedinţa aceasta e exhauriat materialul 
de lucru, deci convoacă şedinţa a doua pe Luni, 
la orele 11 dimineaţa, în sala festivă a „Muzeului 
Asociaţiunei“ şi închide ședința de deschidere la 
orele 12 din zi. 

După ședință deputaţii s'au prezentat în 
corpore la Metropolitul Joan Mefianu, şi la arhi- 
mandritul Puşcariu, urându-le vieaţă lungă. 

Şedinţele vor continuà- zilnic. 


Sâmbătă seara. 


Fără săpun. 

Răsfoind prin jurnalele românești de astăzi, 
am rămas cu impresia, că multe lucruri, cari se 
publică ar trebui aruncate deadreptul în coș. 

Ce lipsă, am eu, mă rog, când mă duc la 
casină, să ştiu ce neplăceri are dl Dr. X. cu dl 
Dr. I? Ce mă impoartă, mă rog, schimbul ca- 
valeresc de palme din cutare oraş, sau duşmănia 
proverbială dintre alţi doi intelectuali ai noştri, 
din celalalt? 

Nu fie cu supărare zis, dar în jurnalele străine 
nu întimpini nici pe departe rubrica aceasta scan- 
daloasă, devenită aproape permanentă. Presa 
maghiară chiar, stă, în privința aceasta la un 
nivel mult superior. 

Chestiile de natură pur personală, au în 
jurnalistica străină o singură rubrică : partea taxa- 
bilă a ziarului, pentru care redacţia nu primeşte 
nici o responsabilitate. E 


Duşmanii ? ü 


Dar unde s'au pomenit pe rotogolul acestui 
pribeag bulgăr de humă doi oameni, cari să nu 
se fi duşmănit pentru o fărâmă de pâne, pentru 
o rază din apoteoza glorii, pentru un zimbet de 


femeie ? 
Cain a omorit pe fratele său pentrucă fumul 


jertfii lui nu se înălţă spre cer ca al acestuia; 
Troienii şi Danaii au vărsat păraie de sânge pentru 
grațiile frumoasei şi ipocritei Elena. 

Mizeria, rivalizarea și vanitatea umană va 
încetă numai deodată cu cel din urmă om, care 
va sbură de-adreptul în Marte, după spusa lui 


Flammarion. 
Nu e insă nici o nevoie să umplem coloa- 


nele jurnalelor noastre — cari ar trebui umplute 
cu alte lucruri — cu astfel de nimicuri, cari ali- 
mentează un singur lucru — de genul feminin 
după părerea gramaticilor — curiozitatea. 


Şi mai ales, nu e nevoie să scoatem în 
văzul tuturora frământări mărunte ale singura- 


ticilor, cari mau nici în clin, nici în mânecă cu 
nobilul ţăl al presei. 

Presa trebue să fie întâi şi mai întâi eufe- 
mistä. Poeţii epocei de aur de demult sunt în- 
hamaţi astăzi la masa redacțională. Sufletul lor, 
oprit în avântul falnic, se poticneşte sburând mai 
aproape de pământ, ca un vultur, cu aripile 
frânte. Nu le-a rămas fiorul prometheic al tnăl- 
ţimilor nepătrunse, dar ochii au păstrat încă age- 
rimea de odată, ca să deosebească din o de- 
părtare destul de mare, puiul de găină sau şoa- 
recele ... Şi cu tot plumbul, ce le îngreună sborul, 
ei ştiu să se ridice, ei trebue să se ridice, dea- 
supra vederilor strâmte ale bârfelilor și a cro- 
nicei scandaloase de mahala. 

Jurnalul trebue să fie acel izvor curat, care 
să recorească setea noastră sufletească, preme- 

nindu-ne, răscolind tot ce e bun şi nobil în sufletul 
nostru. Jurnalul trebue să ţină, în văzul- tuturora, 
flamura nedejdii de mai bine, şi, contemplând 
totul dintr'un punct mai inalt, să incerce a ridică 
cetitori la înălţimea vederilor lui, iar nu să se 
coboare singur la banalităţile şi micile vanităţi 
ale plebei... 

Altfel jurnalul nu împlineşte o misiune — 
şi misiunea lui e culturală mai 'nainte de toate 
— şi cetitorii wau profitat nimic dela el, decât 
doar slaba mângăiere, de a-și fi putut spălă in 
public rufele murdare, cari trebuiau curăţite acasă! 

O dovadă aceasta, că suntem incă tot la 
începutul civilizaţiei. Popoarele cu adevărat culte 
n'au destule coloane pentru a înghesui în ele, 
ideile luminoase ale acelor bărbaţi, pe cari nati- 
unea recunoscătoare îi numește: mari, 


Au un ideal de cultură, o ţintă bine sta- 


bilită, un centru, în jurul căruia gravitează toate: 
aspiraţiile. 

Un popor-copil însă, cum i-a zis Haşdău — 
copil prin cultura lui şi-nu prin trecutul istorie 
— în lipsa unui ideal mai înalt, se divizează în 
zeci şi sute de fracțiuni şi de clici, înlocuind 
idealul măreț cu micile lui interese, cu marile 
slăbiciuni ale vulgului. 

Altcum se polemizează în presa străină și 
alte chestii preocupă gândirea cetitorilor acesteia. 

% k 


O probă. 

O mică probă, câteva șire, dintr'o recentă 
corespondenţă, a cărei proveniență, bineinţeles, 
nu ne impoartă: 

„Este un individ, căruia îi place 
să ia, dar nu să deă, prin urmare 
exchiderea lui din ciurdă resp. darea 
lui afară dintre noi — este deajuns 
motivată“. 

E un citat fericit prin umorul lui învoluntar; 
sunt însă coloane îatregi lipsite de acest norocos 
adaos, cari pot interesă pe doi-trei oameni, sau 
cel mult pe zece din publicul destul de respectabil 
al unei gazete. 

E vremea să închidem coloanele gazetelor 
pentru deprinderi stilare de acestă natură, îndru- 
mându-le la singura cale, ce li se îngăduie din 
liberalismul tiparului: broşuri volante, paschiluri... 

Al. 
e. e . e e. 
Noii miniştri turci. 

Vizir germanofil. — Ministru de răsboiu dușman al junilor 
turci. — Un ministru franemazon. — Rolul lui Izmail-Kemal, 
geful liberalilor. 

Telik-paşa este de origină albanez, în vârstă 
de 60 ani, cu moravuri de grand segneur. E in- 
surat cu o elveţiană şi mare germanofil. E omul 
devotat al Sultanului. 

E mai mult bun de suflet decât energic. 

A fost numit mare vizir în locul lui Kiamil- 
pașa pe care l-ar fi dorit Sultanul, dar care n'ar 
fi putut lucră cu actualul parlament care i-a dat 
vot de blam. Prin aceasta Sultanul a vrut să 
arate Europei că va rămâne constituţional. 

Edhen-paşa ministrul de răsboiu e bătrân 
reacţionar. Un grup de juni turci l-a dat în jude- 
cată acum vr-o şase săptămâni deoarece ca pre- 
şedinte al unui consiliu de răsboiu extraordinar 
a făcut să fie condamnaţi mai mulţi juni-turei, 
De atunci Edhem-pașa a jurat răsbunare comi- 
tetului. l 

E foarte popular în Turcia ca învingător in 
răsboiul cu grecii. A fost trimes în Iulie 1908 
contra capilor revoluției, Enver-bey şi Niazi- 
effenri, însă n’a putut să-i prindă. 

Dasân-Tehmi, noul ministru de justiție, a 
fost până acuma președinte al consiliului de stat. 
Este franemason şi „venerabil“ al unei loji. 

E foarte bătrân căci fusese preşedinte al 
primului parlament ture (1876). 

Cabinetul se consideră ca un minister de 
transiţie. 


k. 

Un mare rol în viitoarele evenimente îl va 
jucă Izmail Kemal-bey. 

Acesta are şanse să fie ales şi în viitor ca 
preşedinte al parlamentului şi va căută să strângă 
majoritatea în jurul lui, Tefic-paşa formând o 
grupare liberală. 

Izmail-Kemal e albanez din Berat. Refu- 
zând să fie numit valiu la Tripolis, a fugit acum 
opt ani la Paris unde s'a imprietenit cu Sa- 
bah-ed-dis. 

E un om cult, vorbește principalele limbi 
europene şi este adversar jurat al junilor turci. 


Dela Sinod. 


In şedinţa de Mercuri a sinodului arhidiecezan 
«deputatul sinodal Nicolau Ivan, asesor consistorial, 
a prezentat în numele mai multor deputaţi sino- 
dali următoarea propunere de mare insemnătate, 
care probabil va provocă discuţie vie în sinod: 

Deoarece sinodul arhidiecezan, prin concluzul 
dela 9 Aprilie 1904 numărul 57, a luat cu aprobare 
act despre concluzul congresual, numărul 64 din 
1900, prin care s'a decretat, să se înfiinţeze pe 
teritorul arhidiecezei o nouă eparhie, cu reședința 
în Cluj, a stabilit cheia de proporţie despre impăr- 
ţirea fondurilor, numind şi protopresbiteratele, 
din cari are să se compună noua dieceză, şi de 
oarece după toate probabilitățile, în constelația 
de azi, executarea concluzului congresual proiectat 
are să rămână multă vreme neexecutat, în paguba 
vădită a intereselor noastre culturale, a unei 
administrații mai corecte, şi a unei controle mai 
severe, pentru părţile cele mai expuse ale arhi- 
diecezei, propunem : 

Sinodul arhidiecezan învită consistorul ar- 
hidiecezan, să intervină prin consistorul metro- 
„politan la congresul naţional bisericesc, ce se în- 
truneşte în sesiune ordinară în anul acesta, ca 
să încuviinteze înfiinţarea unui consistor cu re- 
şedinţa în Cluj, pentru cele 13 protopresbiterate 
din nordul arhidiecezei, care consistor să aibă 
toate atributele, cari le are azi consistorul din 
Oradea-mare, dându-i-se jurisdicţiune de a con- 
duce toate afacerile administrative bisericești, şco- 
lare și epitropeşti în mod independent, asupra 
protopresbiteratelor ce-i aparţin, rămânând în co- 
muniune numai fondurile indivizibile şi seminarul, 
şi având Arhiepiscopul dreptul de a hirotoni şi a 
hirotezi pe preoţii şi protopresbiterii aleşi şi tn- 
tăriţi de consistorul diecezei celei nouă. 

Infiintarea consistoriului din Cluj nu alte. 
rează dreptul normat în statutul organice de re- 
prezentare în corporaţiunile noastre bisericeşti, 
sinod şi congres, cari vor rămâneă şi in viitor 
comune. Nicolae Ivan, Dr. Zosim Chirtop, Va- 
sile Almăşan, Dr. Vasile Preda, Dr. Aug. Bodea, 
Galacteon Șagău, Vasile Duma, Dr. Eusebiu R. 
Roşca, Dr. loan Popescu, Demet. Comşa, Dr. 
Petru Șpan, Petru Popovici şi Dr. G. Buzura, 
deputaţi sinodali. 


ȘTIRI. 
3 
Evenimentele din Turcia. Desigur situaţia 
imperiului Otoman, în urma multor patimi răs- 
colite, a devenit în ultimile zile nespus de critică. 
Nimeni astăzi în Turcia nu mai vrea så ţie 
seamă de legi şi de stăpânitorii de mai înainte, — 
cine-i mai tare, acela e stăpân pe situaţie. 
Ofițerii nu se mai supun generalilor. S'au 
divizat în partide. Trupele se bat între ele, fără 
conducători. Ministerul format de curând e un mi- 
nister înjghebat în pripă. Şi el e departe mult 
de un minister dorit de răsvrătiţi. Sectarismul cu- 
noscul al câtorva oameni cari îl formează, nu face 
decât tot mai mult să îndârjască massele. 
Multele şi feluritele telegrame sosite, preve- 


stesc evenimente grozave, ce din clipă în clipă, sunt 
pe drumul de a se desțăşură. 
o 

Abdicarea Sultanului. Azi a sosit ştirea la 
Salonic, că Sultanul a fost detronat. Ştirea aceasta 
a fost primită cu mare entuziasm. Întreg oraşul 
e in picioare. Populaţia primeşte pe junii turci 
cu strigătele: „Să trăiască“. 

Până acum ştirea despre detronarea sul- 
tanului n'a fost oficios confirmată. | 

„Neue Freie Presse“ publică azi în ediţie 
specială, că sultanul Abdul Hamid a fost forţat 
ca să abdice. 

In locul lui a fost proclamat sultan fratele 
său Resad Efendi. 


o 

Sultanul condamnat la moarte de junii turci. 
,„Vossiche Zeitung“ află din Sofia, că cercurile 
politice macedonene de aci, au primit telegrame 
din Salonic, că junii turci au condamnat alaltăeri 
pe sultan la moarte. Azi au plecat mai mulţi 
conducători ai macedonenilor ca să ia parte la 
luptă. 


o 

Junii turci cer capul sultanului. Trupele din 
Salonic înaintează metodic și se concentrează 
inaintea Capitalei. Eri au sosit 7 trenuri pline 
cu soldaţi. Cheile fortăreţelor din jurul oraşului 
sunt în mânile lui Mukhtar paşa, care e cel mai 
excelent general turc, format în școlile militare 
din Germania. El e un inamice hotârit al Sulta- 
nului, mai ales de când acesta a dat ordin, sau 
cel puţin a tolerat masacrarea atâtor ofiţeri 
juni turci. 

Mukhtar pașa a declarat unei depuţaţiuni 
parlamentare trimise din partea sultanului: „Aţi 
adus capul sultanului ?* Fără de acesta nu stau 
de vorbă. 


o 

Soldaţii cer moartea Sultanului. (Statul major 
din Constantinopol de partea junilor turci). Co- 
respondentul din Sofia al ziarului „Budapesti 
Hirlap“ telegrafiază, că garnizoana din Stambul 
este complect izolată şi în neputinţă de a intră 
în acţiune pentru salvarea Sultanului. 

Trupele din Adrianopol şi Salonic se apropiu 
în ordine complectă de Capitală. 

Cartierul general al trupelor tineriior turci 
se află la Hadamor, unde a sosit astănoapte și 
Taladbey, preşedintele comitetului tinerilor turci, 
fiind primit cu un entuziasm indiscriptibil de 
cătră trupe. 

Intregul stat-major din Stambul a trecut pe 
partea tinerilor turci. Toţi soldaţii cer moartea 
Sultanului. 


o 
Lupta între trupele din Adrianopol şi cele 
din Salonic. — Din Adrianopol au plecat două 


regimente cu un efectiv de 850 de soldaţi spre 
a se duce la Constantinopol. 

Ofițerii tineri turci, din Ceatalcea, temân- 
du-se că după sosirea la Constantinopol aceste 
regimente ar puteă trece in tabăra reacţionarilor, 
au încercat să le iînduplece ca să se înapoieze 
la Adrianopol. Cele două regimente refuzând, s'a 
incins o luptă între ele şi trupele din Salonic, 
cari au rămas biruitoare. Din partea trupelor din 
Salonic au căzut patru ofițeri, între cari şi maiorul 
Nuribey. Trupele din Adrianopol au perdut trei 
ofiţeri şi un ulema. 


Ştirea despre această luptă a produs o 
panică în oraş. i 

600 de familii au plecat spre Scutari. 

o 

Mukhtar Pașa se declară pe faţă contra 
sultanului. In fața trupelor din Salonic s'a pre- 
zentat eri din nou o deputaţiune din partea Sul- 
tanului. Mukhtar paşa, comandantul trupelor eră 
să reţie ca garanţie pe doi popi şi trei paşale. 
La urmă sa răsgândit însă și i-a liberat dându-le 
ordin să se ducă la sultan şi să-i spună, că pe 
viitor să nu mai trimeată nici o solie corpului 
de armată din Salonic. 


[e] 
Bulgarii ajută pe tinerii turci. După ştirile 
primite din Macedonia și mai cu seamă din Salonic, 


| 











tinerii turci au distribuit arme și muniţiuni popu- 
laţiunei bulgare. Mulţi voluntari bulgari, printre 
care o mulţime de revoluționari sau înrolat în 


rândurile tinerilor turci. 
o 


Junii turci vor învinge. La Ueskiil se con- 
sideră ca fapt absolut sigur cu junii turci vor 
învinge şi că soarta sultanului e hotărită. 


o 

Șansele junilor turci cresc. Tinerii-turei dis- 
pun până acuma afară de al II. şi al III. Corp 
de armată şi de 2 diviziuni mixte, pe care de 
asemenea, le-au pornit spre Constantinopole. Di- 
viziunile acestea vor aveă misiunea, ca să înlo- 
cuiască garnizoana de până acuma din Constan- 
tinopole; ce n'a fost credincioasă junilor-turei. 
O mulţime de albanezi s'au aliat “cu junii-turci, 
declarând că ei sunt cu totul pentru Consti- 
tuţiune. 


9 
Distrugerea edificiilor publice. Se anunţă 
din Salonic că in Doiran edificiile publice au 
fost distruse prin incendiu care a fost pus de 
către comitagii. 


9 

Masacrarea tuturor ofițerilor dintr'un regi- 
ment de cavalerie. Despre omorirea în masă a 
ofiţerilor de cavalerie ai regimentului ture Estrugul 
i se anunţă ziarului „Berliner Tagblatt“ din Con- 
stantinopole următoarele: Soldaţii aţiţaţi de popi 
au adus pe toţi ofiţerii regimentului în curtea 
căzărmei şi i-a somat să jure pe legea şeriatului. 
Ofițerii refuzând, pe bază că n'au primit nici un 
ordin în privința aceasta, au fost masacrați toţi 


până la cel din urmă. 
` o 


Actul de abdicare al sultanului ar fi fost 
pregătit. „Agentia Havas“ din Paris află din Con- 
stantinopole că se asigură acolo cumeă Şaicul 
Islam ar fi pregătit actul de abdicare al sulta- 
nului. 

In Constantinopole circulă svonul după care 
Sultanul ar fi fugit. 


o 

Sultanul va fi depus pe baza că e nebun. 
Depeşile din Constantinopole anunţă că soarta 
Sultanului e detinitiv hotărită. Consiliul de mini- 
ştri s'a reunit spre a pregăti consiliul de stat 
pentrn detronarea Sultanului. 

Coranul prevede cazul de înebunire a unui 
Sultan și prescrie pentru acest caz: abdicarea 
lui forţată. 

Din acest punct de vedere consiliul de mi- 
niştri a decis să declare pe Sultan că e nebun. 
Nebunia lui rezultă clar din incoherenţa actelor 
sale. Recunoscut fiind ca nebun, Sultanul va fi 
internat pe toată vieaţa sa într'unul din pala- 
tele sale. 

Junii-turci au decis ca să între triumfal în 
Constantinopol, dar vor evită, pe cât se va putea, 
vărsare inutilă de sânge. Cu toate ucestea e sigur 
absolut, că ei 'şi vor răsbună groaznice în contra 
inamicilor reacţionari. 


o 
Exilarea Sultanului e hotărită. Ziarul „Mes- 
sagero“ află din partea unui ofiţer june-ture, că 
prinţul Reşaad e considerat de trupele credin- 
cioase junilor turci ca Sultan încă de Sămbătă 
seara. Dacă Sultanul actual nu va voi să abdice 
de bună voie, el va fi forțat la abdicare, și va 


fi exilat din Europa. 
o 


Constantinopolul înconjurat de trupele juni- 
lor turci. „Lokalanzeiger“ află din Constantinopol: 
Corpul 2 şi 3 de armată au sosit la porţile Con- 
stantinopolului, 200 tunuri sunt îndreptate contra 
oraşului. 

Armata, junilor turci a încunjurat complet 


“oraşul; 10 hodja, cari au încercat să treacă tru- 


pele pe partea reacţionarilor, au fost împuşcaţi 


o 
Program nou în fiecare seară; artiști de 
seamă şi cai bine dresați, — publicul Sibiian 
poate vedeă la circul Fraţii Picardi. 
o 

Tinerii turci impun grele condițiuni sulta- 
nului. Ediţia pariziană a ziarului „New-York He- 
rald* anunţă că s'au început tratativele între pa- 
latul Ildiz și comandantul suprem al trupelor ju- 
nilor turci din San Stefano. Condiţiunile puse de 
junii turci sunt foarte grele. 

Hussein paşa cere în numele comitetului şi 
al armatei, abdicarea Sultanului şi extradarea 
fiului Sultanului, Mehemet-Burhan-Eddin, care 
este considerat ca organizatorul mişcărei pornite 
contra tinerilor turci. 

In caz când Sultanul nu ar acceptă con- 
diţiunile tinerilor turci, palatul Sultanului va fi 
înconjurat şi măcelul va începe. 


o 
Boala Sultanului. Starea sănătăţei Sultanu- 
lui s'a înrăutățit, 
Se zice că în ultimele zile a leșinat de mai 
multeori. 


o 

Servitorii Sultanului au fugit. Armata declară 
că a fost păcălită de Sultan. Seic-ul-Islam e pentru 
detronarea lui Abdul Hamid. „Berliner Tageblatt“ 
află din Constantinopole: 

Majorul Nizamia a adresat fratelui Sulta- 
nului Reşad Effendi, o scrisoare că va ocupă tronul. 
Servitorii Sultanului au fugit. lachtul Sultanului 
e sub presiune, ca să-l ducă pe Sultan la o des- 
tinaţiune necunoscută. Marele Vizir, Seic-ul-Is- 
lamul, ministrul de interne şi cei de marină dis- 
cută asupra formei de a-l abdică pe Sultan. 
Acesta e gata să părăsească tronul, dar vrea să 
se convingă, dacă nu mai are încă aderenţi în 
armată, pentru cari a cheltuit săptămâna trecută 
două milioane livre sterlinge. 

Trupele lui de gardă declară că ele' au fost 
păcălite, când sau revoltat la 13 Aprilie st. n. 
Ele au crezut că au luptat pentru libertate şi 
Constituţiune. Ziarele greceşti din Stambul anunţă 
că Sultanul a abdicat deja. 

o 


Moartea Domniței Elena Cuza. In zilele 
trecute a încetat din vieaţă în casa Bacalu din 
oraşul Piatra-Neamţ (România) Domnița Elena 
Cuza. 

S'a stins şi această mare femee care va 
ocupă un loc vrednic în istorie, alături de fostul 
ei soţ. 

Dânsa a fost întâia Domniţă a Principatelor 
Române Unite, născută in laşi la 1825. S'a că- 
sătorit în anul 1844 cu Alexandru loan Cuza, 
pe atunci prefect la Galaţi. 

După proclamarea lui Cuza ca domnitor, 
ea pleacă la Paris. Chemată în ţară de domnitor 
pentru a face onorurile Curţei, ea înființă din 
economiile strânse la Paris, azilul pentru orfane 
„Elena Doamna“. 

In 1863 îndemnă pe Cuza să ocrotească 
pe revoluționarii polonezi, dându-le voe să treacă 
prin tară arme şi munitţiuni. 

După ce-şi pierdu soţul la Heidelberg în 1873, 
Măria Sa Doamna Elena Cuza se intoarse în ţară, 
stabilindu-se în orășelul Piatra-Neamţ, unde îşi 
cumpărase o casă foarte modestă în strada Ştefan 
Cel Mare. 

Domnița Elena Cuza a incetat din vieaţă 
în vârstă de 84 de ani fiind în toate facultăţile 
mintale. 

A dus o vieaţă retrasă şi singuratică, venind 
în contact numai cu dna şi dl Bacalu, fost se- 
nator și comunicând numai cu cameriera ei, o 
franceză. 

Avea obiceiul să se scoale la orele 7 dimi- 
neata. Se ocupă mult cu lucrul de mână pentru 
săraci.  Ceteă zilnic cărţi şi ziare. Medită ore 
intregi, cufundată în gânduri şi multe impresii 
le aşterneă pe hârtie. 

Erà foarte generoasă și caritabilă. Făcea 
donaţiuni pentru instituţii de binefacere. Cei 
lipsiţi de mijloace, fără deosebire de naţionalitate, 
găseau la ea ajutoare băneşti. 

Averea ei constă dintr'o rentă viageră de 
120,000 lei anual, din care cheltuiă pentru dânsa 








„ȚARA NOASTRA“ 


numai 20,000 de lei; restul îl întrebuinţă pentru 
scopuri de binefacere. 

Numele acestei blânde şi sfinte Domniţe 
va fi binecuvântat de toţi românii cari au cu- 


noscut-o. 
o 


Cu concursul artiștilor dramatici Olimpia și 


! Zaharie Bârsan, societatea diletanţilor din loca- 


litate, va da Marţi în 27 April în Sala festivă 
a „Asociaţiunii“ o reprezentaţie teatrală. 

Se vor juca comediile „Un vis“ şi „Liniştea 
casei“. Intre acte vor fi şi declamaţiuni. 


Poşta Redacţiei. 


Dlui Terenţiu Pucea, Bucuteşti. „Romanţa bizară“ 
ce ne trimiţi să gtii că e „interesantă“. O publicăm aici 
gi te-am rugă dacă ne mai trimiţi ceva, să ne spui unde 
stai d-ta în București, de câte ori mânânei la zi şi cum o 
mai duci cu sănătatea. Nu de alta, dar ne interesează 
traiul oamenilor „bizari“ de felul d-tale. Spui că mai ai 
multe „bizarerii“ de acestea. Ei, îţi recomandăm tovărăşia 
adorabilului Isac dela Cluj, pentruca plănuita revistă, spri- 
jinită pe forţe ca d-ta, ca el şi ca alţii, să-și înceapă mult 
așteptata apariţie. 

ci-i poezia: 


Romanţă. 


De patru câte patru ori să 'ntunee 
Aşi vreă, 

Această lume 

Incoloră. 

De patru câte patru ori să mă omoare 
Intunecată bezn’ a nefiinţei. 


M'ași prăvăli atunci ca o lavină 
In necuprinsul fără de cuprins, 
In fără fundul noroios ce-ascunde 
Inveninata lumii putrejune. 


Şi-atuncia voi, ce plini de răutate, 
Plini de veninul neînveninat 
Voi ce a-ţi râs 
e mine 
Și m'aţi batjocorit, 
M'aţi huiduit, 
M'aţi depărtat, 
M'aţi alungat . 
Bătându-mă cu pietrii peste cap, 
Bătându-mă cu palme peste ochi, 
Scuipându-mă cu fierea voastr' amară, 
Albindu-mă eu negrul vostru brun, 
Tunzându-mă cu foarfeci nevăzute, 
Seăldându-mă în mare fără apă, 
Veţi plânge, 
Da, veţi plânge 
Şi nu-ți avcă ce plânge... 
Căci eu wam existat! 
Vai, vai, Omer-ule tată, — cât trebue să suferi tu 
văzându-ţi „mireasa“ atât de... bolnavă!!! 








Proprietar-editor: OCTAVIAN GOGA. 
Red. responsabil: DEMETRU MARCU. 








De vânzare. 


Colţul al doilea dela Palatul de ju- 
stiție din strada Bisericei şi Schwimschul 
Nr. 32 se vinde din mână liberă. 

Informaţii se dau acolo. 





CONCURS. 


Institutul de credit şi economii „LLu- 
mina“ din Sibiiu publică prin aceasta 
concurs pentru postul de cassar. Re- 
flectanţii trebue să dovedească: 1. că au 
absolvat cu succes bun şcoala comer- 
cială ; 2. că cunosc în graiu şi scris lim- 
bile română, maghiară şi germană; 3. 
că au mai lucrat în vrun ram de co- 
merciu; 4. alte documente de recoman- 
dare. 

Salarul se fixează deocamdată cu 
1600 cor. anual plus tantiema statutară. 

Un an rămâne provisor; iară după 
un an — dacă direcțiunea institutului 
îl află de apt — îl poate detinitivă. 

Cererile instruate în regulă se trimit 
pe adresa „Lumina“, institut de credit 
şi economii Sibiiu-Nagyszeben, Strada, 
Cisnădiei Nr. 7 pănă cel mult la 7 Maiu 
n. 1909. 

Postul este a se ocupă imediat. 

Sibiiu, 19 Aprilie n. 1909. 

1--3 Direcţiunea. 


e 











Nr. 15 — 1909. 





Cassa de păstrare (reuniune) 


în Sălişte. 





Primește depuneri spre fructificare 
cu 4%, pe lângă un termin de anunţ mai 
lung cu 41/,%/,iar depuneri mai mari cu 50/,. 

Depuneri se plătesc, după starea 
cassei şi fără anunţ. 

Darea de camete o plăteşte institutul. 

Depuneri şi ridicări se pot face şi 
pe cale poştală cu cecuri. 

Imprumuturi acoardă pe cambii, 
pe obligaţiuni cu cavenţi, pe hipotecă 
precum şi ca credite de Ctcurent pe 
lângă asigurarea hipotecară sau hârtii 
de valoare (acţii şi efecte publice). 

Etalonul de interese variază între 
8%, şi 6%, netto după mărimea împru- 
mutului și asigurarea oferită. 

14—20 Directiunea. 





„»GEOGEAN A“, 
institut de credit și economii, societate pe acții 
——— în Geoagiu (Algy6gy). 











Primeşte depuneri spre fructificare : 

Cu 4:/2%, dacă anunţul e scurt. 
Intrucât permite starea cassei, aceste se 
replătesc şi fără anunţ. 

Cu 5%, dacă sumele sunt cel puţin 
de 500 cor. şi terminul de anunţ 15 zile. 

Cu 5:/%,, dacă se depun sume de 
1000 - 2000 cor. cel puţin pe 1 an, cu 
anunț statutar. 

Sume mai mari, după învoeli speciale. 

Depuneri de ale corporaţiunilor cul- 
turale se retribuesc cu 6%. 

Darea de interese o plătește insti- 
tutul. : 

Interesele se capitalizează de două 
ori pe an: în 30 Iunie și 31 Decemvrie. 

Depuneri și ridicări se pot face şi 
prin postă, ori prin mandate de cec. De 
asemenea punem la dispoziţia celor do- 
ritori cassete de economizare. 

10 --12 Direeţiunea. 


„Cassa de păstrare în Mercurea“ 


societate pe acțiuni. 





Primeşte depuneri spre fructificare 
cu interese de 41/%,, dela Cor. 1000— 
în sus pe lângă anunţ de 180 zile cu 
interese de 5%, iar dela suma de Cor. 
10,000 în sus cu anunț de 360 zile cu 
interese de 5:/2%/0. | | 

Interesele după depuneri se capi- 
talizează de 2 ori pe an, şi anume la 
30 Iunie şi 81 Decemvrie st. n. 

Darea de interese o plăteşte insti- 
tutul separat. | 

Depuneri și ridicări se pot face și 
prin poştă. . 

Acoardă împrumuturi pe cambii; 
cambii cu acoperire hipotecară; obliga- 
ţiuni cu cavenţi; pe hipotecă; credite 
de cont-curent pe lângă asigurare hipo- 
tecară sau hârtii de valoare (acţii dela 
bănci și efecte publice). 

Etalonul de interese variază între 
61/2°/—8°/, fără nici o proviziune. 

12—20 Direcţiunea. 


„Doo O D 

Tiparul tipografiei Arhidiecezane în Sibiiu. 

